Ködös víziók és boszorkányüldözés a gazdaságpolitikában - ténytár.blog
Hazugságok és nagyívű ígéretek - évet értékelt...
Nehéz héten van túl az ország gazdasági vezetése. A brüsszeli jelentés kiábrándító, és újabb megszorításokat eredményezhet, ráadásul az államadósság elleni harc is kudarcba fulladt. Bár a miniszterelnök szerint Magyarország jobban teljesít, ezt számokkal és tényekkel nehéz alátámasztani - leszámítva a költségvetési hiányt, amely valóban sokkal jobb, mint a 2002-2010-es időszakban.
A többi mutató sem ad okot az optimizmusra: a GDP nem nőtt az elmúlt két évben, a versenyszférában csökkent a foglalkoztatás, 2010 óta a reálbérek sem emelkedtek. A devizaadósok felől is egyre több a rossz hír: összességében hiába csökkent jelentősen a devizakitettség, ha a kormányzati segítség pont nem a kritikus helyzetben lévő adósokat érintette, és így az összes rossz adós bent maradt a rendszerben, miközben a jó adósok egy jelentős hányada kikerült. Ráadásul a végtörlesztők egy része is pórul járt.
Ha mindez nem lenne elég, a kormány úgy gondolta, ideje lenne párat belerúgni a Magyar Nemzeti Bankba is, így amellett, hogy lejárató kampány indult Simor András ellen, Matolcsy György még a szakmai stáb munkáját is etikátlannak minősítette, mert a kizárólag szakmai alapon készített adósságpályára vonatkozó becslés nem egyezik a nemzetgazdasági miniszter fejében lévő víziókkal.
Természetesen a Ténytár csapata is örülne annak, ha az Orbán Viktor és Matolcsy György által elképzelt tündérmese megvalósulna, de ehhez először félre kellene tenni a politikai ambíciókat, és olyan szakértő gazdaságpolitikába kellene fogni, amely legalább lépéseket tesz Magyarország strukturális problémáinak megoldására.
Újabb "package" jöhet
Az Európai Bizottság legfrissebb jelentése szerint jelen körülmények között nem fog teljesülni a költségvetési hiánycél idén, mivel nemhogy GDP növekedés nem lesz, hanem 0,1 százalékos csökkenésre lehet számítani. A Nemzetgazdasági Minisztérium (NGM) - élén Matolcsy Györggyel - kiakadt a híren, rossznak tartják a brüsszeli becslést, és továbbra is növekedési fordulattal számolnak.
Kiindulva a NGM eddigi becsléseiből, véleményünk szerint legbelül ők is tudják, hogy az 1 százalékos növekedésre kevés esély van, és csak és kizárólag a kommunikáció próbálja azt a látszatot kelteni, hogy minden rendben van ebben az országban.
Tavaly, ugyanebben az időszakban a tárca legalább 1,5 százalékos növekedéssel számolt, és egészen szeptember végéig képtelenek voltak feladni a növekedésere vonatkozó prognózisukat, bár már az első két negyedéves adatból már látszott, hogy Magyarország jelentős visszaeséssel kénytelen szembenézni 2012-ben. Végül a +1,5 százalékból -1,7 százalék lett, zsugorodtunk.
Amennyiben a brüsszeli prognózis nem változik meg a következő hónapban, és az első negyedéves adat is kiábrándító lesz, akkor újabb megszorító csomagra lesz szükség annak érdekében, hogy Magyarország kikerüljön a túlzottdeficit-eljárás alól. Egy 200-300 milliárd forintos csomagról lehet szó, amely nagy valószínűséggel továbbra is unortodox tételeket fog tartalmazni, hiszen a választások előtt egy évvel a kormány nem teheti meg, hogy olyan kiigazító lépéseket jelentsen be, amelyek közvetetten érintenék a lakosságot. Ráadásul a csomag mérete tovább duzzadhat, ha az élelmiszerárak áfatartalmát csökkentenék - egyre erősebb a lobbi -, abban az esetben, ha a fogyasztás nem növekedne az érintett termékek iránt, és így a költségvetési áfabevételek csökkennének.
Kiábrándító adósságpálya
Az már rég egyértelművé vált, hogy az államadósság elleni harc megbukott. Az adósságállomány bőven 80 százalék felett lenne a magánnyugdíjpénztári pénzek bevonása nélkül, és rövid távon mindenki növekvő trendet jelez előre, elsősorban a recesszió miatt. Hiába tehát a rekord alacsony költségvetési deficit, ha a mindent egy lapra feltevő kormány közben aláásta a növekedést. A kibocsátási rés összehúzódása pedig azt sejteti, hogy komolyabb növekedésre nem lehet számítani középtávon se - a komolyabb alatt értsünk 2-3 százalékot -, mindaddig, amíg a 23 éve elmaradt struktúrális reformokat valamelyik kormány nem hajtja végre. Elsősorban erre a Fidesznek lett volna lehetősége a kétharmad birtokában, de nem éltek a lehetőséggel, és a gazdaságot egy még rosszabb pályára állító unortodox gazdaságpolitikába fogtak.
A jegybank is előállt hosszútávú prognózisával, amelyen Matolcsy György már akkor kiakadt, mikor még nyilvánosságra sem került az anyag. Bár a jelentés közép és hosszú távon már csökkenő trendet jelez előre, annak üteme messze elmarad a nemzetgazdasági miniszter víziójától, így talán nem meglepő Matolcsy György kifakadása. 2020-ra nemhogy az 50 százalékos, de még a 60 százalékos GDP-arányos államadósság sem fog összejönni, így a stabilitási törvényt nyugodtan ki lehetne dobni a kukába.
Talán ez az előrejelzés is közrejátszott, hogy kamunyomozás indult a jegybank ellen egy olyan ügyben, ahol még károsultak sincsenek. Az ügy pikantériája, hogy pont Simor András távozása előtti időszakra időzítették azt, bár az Állami Számvevőszéknek (ÁSZ) már korábban is észre kellett volna vennie a formai hibát.
Hadilábon a számokkal
A miniszterelnöki évértékelőből ismét kiderült, hogy Orbán Viktor hadilábon áll mind a számokkal, mind pedig a fogalmakkal. A legérdekesebb kijelentése talán ez volt:
"A reálbér folyamatosan emelkedik, már bruttó 223 ezer forint."
A reálbér nemhogy nem emelkedik, hanem 2012-ben például mind a köz, mind a versenyszférában csökkent. Ráadásul semmi köze a miniszterelnök által említett bruttó 223 ezer forinthoz, amely a bruttó átlagfizetés a nemzetgazdaságban adó és járulékbefizetések előtt. A reálértéket ráadásul nem is szokás abszolút értékben meghatározni, az egy viszonyító érték a korábbi időszakokhoz képest.
Joggal lehet persze azt mondani, hogy a miniszterelnök nem közgazdász, és elnézhető egy ilyen hiba, de azért a körülötte lévő szakértők átnézhetnék a beszéd tartalmát, mielőtt engedik, hogy butaságot mondjon.
Nagyívű tervek továbbra is
Matolcsy György mellett Orbán Viktor is megfogalmazott egy víziót, amely szerint 20 éven belül Magyarországon az életszínvonal meg fogja haladni az uniós átlagot. A jelenlegi tendenciák mellett ez természetesen elképzelhetetlen, és ahelyett, hogy konvergálnánk az uniós átlaghoz, egy helyben fogunk toporogni. Ez már lassan egy tíz éve tartó tendencia, és eközben a szomszédos országok sorjában elhúztak mellettünk - ebben egyaránt felelős a rossz gazdaságpolitikát folytató szocialista kormányzás, és a még rosszabb irányba elmenő Fidesz-kormányzás.
Természetesen a Ténytár csapata is örülne annak, ha az Orbán Viktor és Matolcsy György által elképzelt tündérmese megvalósulna, de ehhez először félre kellene tenni a politikai ambíciókat, és valódi szakértők segítségével olyan gazdaságpolitikába kellene fogni, amely megoldja Magyarország strukturális problémáit.
https://tenytar.blog.hu/api/trackback/id/tr755101261
Trackback: Áfacsökkentés? Az előzőt sem éreztük meg ... 2013.02.25. 12:40:44
Megint napirendre került az élelmiszerek áfájának csökkentése - igaz csak szelektíven, nem pedig egységesen. Az erről szóló javaslatot a Vidékfejlesztési Minisztérium a március közepén esedékes kormányülésre fogja beterjeszteni. A javaslatról szól...
Trackback: Rehn: haladékot kaphatnak a deficitcsökkentésre egyes országok 2013.02.25. 12:00:05
Vittore. 2013.02.25. 09:30:35
"Matolcsy György mellett Orbán Viktor is megfogalmazott egy víziót, amely szerint 20 éven belül Magyarországon az életszínvonal meg fogja haladni az uniós átlagot."
Hát ezen hangosan felröhögtem. Emlékszem, amikor 20 éve azt mondták, hogy 20 éve azt mondták, hogy 20-25 év, míg utolérjük Ausztria színvonalát. Na ez már eltelt és én baromi nem látom a nagy utolérést, talán ennek is köszönhető, hogy a fiatalok inkább elköltöznek és személyesen nézik meg a külföldi béreket.
TrueY · http://qltura.blog.hu 2013.02.25. 11:44:22
"Orbán Viktor és Matolcsy György által elképzelt tündérmese megvalósulna, de ehhez először félre kellene tenni a politikai ambíciókat, és valódi szakértők segítségével olyan gazdaságpolitikába kellene fogni, amely megoldja Magyarország strukturális problémáit."
Ezt nem értem. Matolcsy csak bábú. Neki az az ambíciója, hogy cölöpteknős ne vágja el a marionett bábú damilját. A cölöpteknősnek meg csak politikai ambíciói vannak. Soha nem dolgozott, miért lenne neki más?
TrueY · http://qltura.blog.hu 2013.02.25. 11:45:23
@Vittore.: 1960-ban megjósolták a Szovjetúnióban, hogy 1980-ra utolérik a Nyugatot, sőt túl is szárnyalják őket és itt lesz a kommunizmus. Cölöpteknős ide lépett vissza, mintegy 50 évet... :(
buta_lúd (törölt) 2013.02.25. 12:16:09
nem tanultatok a megvédjük a nyugdíjak értékét szlogenből.
egyébként konkrétan az átlag meghaladásáról volt szó -azt meg akkor is teljesítjük, ha pl. jó sok kevéssé fejlett eu tagra teszünk addigra szert. :)
2llkedő 2013.02.25. 12:23:52
@Vittore.: "hogy 20 éve azt mondták, hogy 20-25 év, míg utolérjük Ausztria színvonalát."
Szerintem elértük Ausztria 20 évvel ezelőtti színvonalát.
citrix 2013.02.25. 12:25:51
A pártállam édes bája,annyira szép.Víziók,szabadságharc az EU ellen (de a pénzük az jöhet),utolérjük és lekörözzük a hanyatló nyugatot,etnikai rokonság távol-keleti népekkel a kisbabák fenekén virító piros pötty alapján,évértékelő öntömjénezés gigantikus méertű és számú nemzeti zászló előtt.Akinek kétsége volt,ne legyen:pártállam nem csak vörös csillaggal létezik.Ami a magyar gazdaság elmúlt 20 évét illeti,azt talán a bedöntés szó jellemzi megfelelően.Mindent privatizáltak akár ingyen is,bezártak üveggyöngyökért.Helyette lettek rokkantnyugdíjasok,segélyesek,millió inaktív ember.Felduzzasztották a közalkalmazotti létszámot,építettek minden faluba élményfürdőt és hatalmas tornatermet,térkövet szökőkutakkal és hasonló nagyon hasznos dolgokkal.A 4-es metró ékköve az ésszerű beruházásoknak,a gödörrel együtt.Ezek csilliárdos költségek,zömében hitelből (mert mi megérdemeljük).Az elmúlt nem 8 hanem húsz év vörös bársonyszőnyeget gördített lassan de következetesen a fidesz-kdnp (és jobbik) szürrealisztikus elemekben bővelkedő pártállami diktatúrája elé.Ez meghatározza az elkövetkező 20 év minden egyes napját.Mielőtt bárki szabad választásokban bízva további álmokba ringatná magát...
kifordított nagyanyó 2013.02.25. 12:42:55
-Drágám!Végre megvehetjük azt a kocsit amire 89-óta gyűjtünk!
-Egy vadiúj Mercedest?
-Nem! Egy 89-es Mercedest!
Bocs de ez jutott eszembe.
Amúgymeg olyan rég volt új nemmegszorító csomag.
Szinte már hiányzott.
makacs szennyeződés 2013.02.25. 13:00:07
ezt olyan szépen összefoglaltad, hogy kapsz tőlem egy virtuális doboz sört: ----> []
maxval, a gondolkodni próbáló birca · http://maxval.co.nr 2013.02.25. 13:28:09
Mo. utoljára Zsigmond korában érte el Ausztria szintjét, azóta soha. Nem valószínű, hogy 2040-re elérné.
Vírusbácsi 2013.02.25. 13:29:46
Én arra vagyok kíváncsi, hogy miután megnyerték a 2014-es választásokat (mert sajnos birkanép rájuk szavaz, no meg értelmes ellenzék nem annyira hemzseg), és folytatódik unortodoxia, és még mélyebben belesüllyedünk a posványba, akkor pl egy 2017-es évértékelés hogyan fog szólni? Ott is még Gyurcsányozás lesz? Meg elmúlt nyóccév? (na nem ez a nyóccévkedves barátaim, hanem a mi nyóccévünk előtti nyóccév). Meg akkor mit fognak mondani a 0 % os GDP bővülésről? Hogy mostmár mindjárt elérjük 2007 szintjét? Vagymi? A gazdaság trendekről szól. Ollyan alacsony a beruházi ráta MO-n, hogy 2 évig semmi gazdasági növekedés nem lehet (a fél százalék az semminek számít). Szóval igazából drukkolok, hogy nyerjenek, és aztán bujanak, csak sajna azzal mi mindannyian bukni fogunk......
Lucky Larry Silverstein 2013.02.25. 13:36:59
Az EU magának 0,1% bővülést jósol?
Egyébként bármilyen voodoo gazdaságpolitika ide már kevés lesz dolgozni kell magyarok és a hasznot beruházni nem megzabálni mint 2009 előtt. Akkor egyenesbe jövük.
@maxval, a gondolkodni próbáló birca: Ausztria a világ egyik leggazdagabb országa.
Egyelőre célnak jó az amit Vittorio mondott, EU átlagszínvonal. 7 eu-régiónkból a közép magyarországi ezt teljesíti. A másik 6tal kell foglalkozni. Csak azt remélem, hogy 20 év múlva az EU átlag életszínvonala lesz legalább ugyanolyan, mint most. Erre nem fogadnék.
svega 2013.02.25. 13:48:34
És energiafüggetlen lesz hazánk!
És lesz magyar narancs is. Kicsit savanyú, kicsit nyomorult, de narancs. Ja, hogy ez a fidesz? Kicsit idióta, de a mienk?
Nyerítve nevetek csak.
makacs szennyeződés 2013.02.25. 13:49:43
hát persze. már csak négy jegy kell az ötöshöz, az egyes már megvan, apu.
Dr. Gy. Dr. Fűegér 2013.02.25. 14:29:36
20 évvel ezelőtt Ausztriában 3 millió ember élt létminimum alatt? Alig hinném...
Netuddki. 2013.02.25. 14:45:13
"amíg a 23 éve elmaradt struktúrális reformokat valamelyik kormány nem hajtja végre. Elsősorban erre a Fidesznek lett volna lehetősége a kétharmad birtokában, de nem éltek a lehetőséggel, és a gazdaságot egy még rosszabb pályára állító unortodox gazdaságpolitikába fogtak."
Helyette köztereket nevezgettek át, kotmányoztak, elmúlt8éveztek, vezetőket csereberéltek. Szóval lqrták, nem kicsit, nagyon. gyakorlatilag az összes látszattevékenységet végigcsinálták ami azt bizonyítja, hogy a gazdasághoz nem értenek...
butus, a Magyar Köztársaság állampolgára 2013.02.25. 14:47:52
A mostaninál szemetebb társaságot nem hordott még hátán a föld. Pontosan azt csinálják, mint Rákosiék. Mesterségesen létrehozott ügyeket, lásd MNB ügy, amikben azok mondják meg a tutit, akik nem is konyítanak hozzá! Annak idején ezt úgy jívták, hogy koncepciós perek. Szerintem ma is hívhatjuk ugyanúgy őket.
Netuddki. 2013.02.25. 14:51:43
@butus, a Magyar Köztársaság állampolgára: A különbség csak annyi, hogy a rákosi idejében kivégzés volt a vége, most meg nem fog történni semmi. De azért jól elszórakoznak a nertársak közpénzen. Azt hiszik engem is szórakoztat a dolog, de ebben tévednek...
doggfather · http://dogg-n-roll.blog.hu/ 2013.02.25. 14:57:27
menetrendszerű, mondanak egy számot az eu azt mondja, hogy nem lesz az annyi, jön egy package, you know, aztán csak jók a számok és jöhet a hüjjeazeu szöveg.
És ez megy harmadik éve, és nem tűnik fel nekik...
butus, a Magyar Köztársaság állampolgára 2013.02.25. 15:10:58
@kovi1970: A végfejletben igazad van, de ez sajnos nem vigasztal bennünket.
Ultracivil 2013.02.25. 15:29:04
A munkahelyemen mindenki felelősséggel tartozik az elvégzett munkájáért.
Ha bármilyen szabványt, előírást és bizonyos törvényeket nem veszek figyelembe, azt nagyon keményen büntetik. Ilyen szigorú, de elfogadott és megvalósítható ez a rend!
A kérdésem az, hogy ezeket az önjelölt, diletáns, cinikus országrombolókat, a magyar emberek sorsait tömegesen megpecsételő szarháziakat ki és mikor fogja felelősségre vonni.
Azok az egyértelműen katasztrófális gazdasági intézkedések és pótcselekvések amik nap mint nap süllyesztik tovább az országot, amik nap mint nap nyomorítják a Nemzetet, ezeknek a felelősei és a felelősségre vonásai ugye meglesznek ??
Nem volt elég a gyurcsányi őrület, de most egy még betegebb idióta lövi tarkón a hazámat, kényszeríti külföldre a gyerekeimet lehetetleníti meg a maradék sorsomat?
Meddig irogatunk még itt ahelyett, hogy elzavarnánk a büdös francba ezt a beteg hatalommániás elitet???
vakapad 2013.02.25. 15:49:08
A gyurcsányi őrületről:
Úgy hallottam, 2008 augusztusában, a világválság előestéjén a várható hiány 3 % volt, a GDP-re vetített államadósság 65 %, a CHF 160 HUF-ot ért, a munkanélküliségi ráta 8 %, volt 13. havi fizetés meg nyugdíj, és nem voltunk bóvli kategóriában.
Ehhez már csak azt kell hozzátenni, hogy "Dehát a világválság Gyurcsány műve", és akkor az őrület már össze is jött.
Vahakomb 2013.02.25. 15:55:54
@doggfather: "... menetrendszerű, mondanak egy számot az eu azt mondja, hogy nem lesz az annyi, ..."
Menetrendszerű: becsületes jobboldali kormányunk alapos és felelős számolás után kimond egy számot, az EU lehazudozza, megfenyegeti, aztán múlnak a hónapok, s kiderül, hogy a FIDESZ-nek volt igaza, a szoci-libsi túltengésben szenvedő vízfej Brüsszel meg lapít. Ez megy már harmadik éve.
Ja, és közben a nyugati országok szép sorban átveszik a FIDESZ ötleteit.
Ja, és itthon, Magyarországon a szocik meg rekedtre üvöltözik magukat, és mindent megtesznek, hogy Magyarországot ítéljék el, büntessék meg, tegyék tönkre külföldről!
Vitéz László 2013.02.25. 15:59:44
Ultracivil 2013.02.25. 16:08:09
Én nem néztem utána, hogy milyen gazdasági mutatók voltak 2008-ban a válság előtt.
Egy azonban biztos: Vannak olyan jelek, mutatók a gazdaságban is amelyeket un. folyamatindikátoroknak lehet felfogni.
Ha a trend változik, még nincs gond, de mutatja a változás szükségességét, amit időben meg is kell tenni.
Ha egy műszaki ember esetében egy folyamatindikátor valamilyen tartósan rossz értéket mutat, akkor beavatkozik, szabályoz, nehogy tovább romoljon a helyzet.
Azok az emberek akiknek országos milliókat érintő kötelességei vannak, akikben egy ország bízik, akiknek korlátlan apparátus áll rendelkezésre az elemzésekre, azok ezt miért nem teszik meg?
Hol a felelősség? És hol a felelősségre vonás?
Én miért kerülök börtönbe, ha egy műszaki tervezést elrontok és esetleg megnyomorítok valakit?
Azok miért nem kerülnek börtönbe, akik milliókat nyomorítanak meg taszítanak lehetetlenségbe, vagy közvetve ember halált okoznak a hanyagságukkal a hozzá nem értésükkel, a nem törődömségükkel?
HOL VAN MA A POLITIKUS VAGY EGY MINISZTER VAGY EGY ÁLLAMTITKÁR SZEMÉLYES FELELŐSSÉGE???????????????????????????????
Squid 2013.02.25. 16:30:08
@Vahakomb: Téged ugye semmilyen szinten nem zavarnak a fenti postba beágyazott grafikonok és táblázatok?
Ultracivil 2013.02.25. 16:40:10
Hol van az Antal kormány felelőssége, amikor kiárulta hugyért-szarért az ország teljes termelő erejét?
Amikor egy kiválóan teljesítő mezőgazdaságot két év alatt padlóra tett? Amikor egy rissz-rossz, de mindenképpen teljesítőképes, rendelésekkel teli ipart, a termelési hatékonyság növelése helyett fillérekért odadobta a primitív unintelligens kopasz álvállalkozóknak vagy a külföldi ellenérdekeltségeknek?
Hol van a Horn kormány felelőssége amikor ezt tovább folytatta?
Hol van a beígért országvagyon leltár?
Mert jó lenne tudni, hogy mihez képest lopott ki millárdokat a későbbi "tiszta elit"?
Hol van az Orbán kormány felelőssége a további korrupciókban, azok fel nem számolásában az ígéretek folyamatos eljátszásában?
Hol van Medgyessy elszámoltatva az alaptalan közszféra bérek emelésében?
Hol van Gyurcsány elszámoltatva abban, hogy az öszödi beszéd utáni le nem mondásával milyen károkat okozott?
Hol van elszámoltatva Orbán azzal az ellenzéki országromboló teljesítésével, amivel a legkisebb harmatgyenge kormányzati un. reform kezdeményezést csírájában legázolt?
És hol lesz elszámoltatva Orbán akkor, amikor beborul az ország?
Mikor ébred már fel ez a nép a szemfényvesztésből? A népnemzeti köntösbe burkolt fatális átb@szásból?
Az egymásra uszításból, a mesterséges megosztottságból? Mert nincs itt jobb és bal oldal!! Csak néhány ingyenélő mondja, hogy neki politikai elvei vannak, de ezek köztudottan csak jobb és bal zsebek!
A mesterségesen gerjesztett hideg polgárháború helyett nem lenne értelme inkább elzavarni a problémákat okozó parazitákat????
Vahakomb 2013.02.25. 16:43:57
@Squid: Hát az olyan mondatokkal kísért ábrákra kérdezel rá, mint pl. ez: "Amennyiben a brüsszeli prognózis nem változik meg a következő hónapban...", akkor egy cseppet sem zavarnak!
Ugyanis azok csak kitalációk! S épp olyan messze vannak a valóságtól, mint az IMF, vagy "Standard & Poor's" vagy a "Morgan Stanley", és egyéb, globalisták által beüzemelt hazugsággyárak előrejelzései.
Nem vagyok FIDESZ-es, de amikor valaki az EU vízfejű központjának (búsásan fizetett) előjelzéseivel foglalkozik, akkor felmegy bennem a pumpa!
Squid 2013.02.25. 16:53:49
@Vahakomb: "Ugyanis azok csak kitalációk! S épp olyan messze vannak a valóságtól, mint az IMF, vagy "Standard & Poor's" vagy a "Morgan Stanley", és egyéb, globalisták által beüzemelt hazugsággyárak előrejelzései.
Nem vagyok FIDESZ-es, de amikor valaki az EU vízfejű központjának (búsásan fizetett) előjelzéseivel foglalkozik, akkor felmegy bennem a pumpa!"
Az általad emlegetett csipetcsapatok hányszor és hányféleképpen mondták meg, hogy amit a kormány csinál az katasztrófához vezet?
Mi lett az eredmény? Ja! Hogy nem találták el a számokat? Hogyan is sikerült volna eltalálniuk a magyar számokat amikor hétről hétre változik az irány és a kormány sem találja el, de még a közelében sincs annak ami történni fog!!
Kell egy kis memóriafrissítés?
"Matolcsy György (2009. április 18.): Lesz még Magyarországon 7 százalékos növekedés!
Matolcsy György (2013. február 7.): Az aszály, az elmaradt uniós beruházások, a fogyasztáscsökkenés és a bankok forráskivonása miatt 1,5 százalék körüli gazdasági visszaesést hozott az elmúlt év."
Vahakomb 2013.02.25. 17:02:41
@Squid: "... Kell egy kis memóriafrissítés?..."
Az az igazság, hogy az ilyen kijelentésekkel szintén nem foglalkozok! Te jó ég, hiszen azt egy politikus mondja! Ki veszi azt ma komolyan ezen a földtekén!? :))
Be kell vallanom, hogy 1998 után max. 1 évig komolyan vettem. Mea culpa! Fiatalság, bohóság! :))
Én csak azt látom, hogy bármennyire is komolykodik az EU központi vízfeje, k...rvára nagyokat tud tévedni. Amikor az EU mossa Orbán fejét, nekem 2 dolog jut eszembe: bagoly mondja verébnek, nagy a fejed! Persze, sajnos, rögtön a másodiknak beugró bölcsesség meg az, hogy amit szabad Jupiternek, nem szabad az ökörnek. :(
Squid 2013.02.25. 17:31:21
@Vahakomb: Kettős mérce fogalma ugye megvan...
Amikor az EU mossa OV fejét akkor az ország által az EU-ba csatlakozáskor felvállalt kötelezettségeket és vállalásokat, illetve azok be nem tartását reklamálja cserébe a tőlük jövő pénzért.
Most éppen 20 milliáerd euró támogatásért és az általunk aláírt szerződésért akár meg is tehetik!!
DE! Ha még igazad is lenne, akkor ugyan mond már el nekem miért menti fel OV-t bármi alól ha az eu vízfeje kurvára nagyot tudtévedni és "komolykodik"??
Squid 2013.02.25. 17:32:16
@Vahakomb: "Be kell vallanom, hogy 1998 után max. 1 évig komolyan vettem. Mea culpa! Fiatalság, bohóság! :))"
Ja és ezért is tartunk itt! Mert mindenki így gondolkodik, és a politikusaink simán megúsznak mindent!
Zabaalint (törölt) 2013.02.25. 17:48:02
Én úgy tudtam a 2 világháború között volt egy rövid időszak, amikor Ausztria csóróbb volt nálunk egy picivel, de lehet hogy tévedek.
Zabaalint (törölt) 2013.02.25. 17:59:00
A népet sajnos nem lehet kiszavazni, innentől kezdve a kevés józan eszű ember teljesen mindegy, hogy legyint vagy csinál is valamit. Ha mégis olyat akar tenni, ami javít legalább a saját helyzetén, akkor elhúz más országba.
Vahakomb 2013.02.25. 18:10:07
@Squid: "Ja és ezért is tartunk itt! Mert mindenki így gondolkodik, és a politikusaink simán megúsznak mindent!"
Tudom, a következő mondataimon el fogsz szörnyedni, s biztosan leszeded rólam még a szentelt vizet is, de...
... de most tedd a kezed a szívedre, s áruld el, kire szavaznál, ha nem a FIDESZ-re? Én nem mondom azt, hogy nincsenek nekik tarka macskáik... De kire szavaznánk? A gyűlöletbagázs szocikra? A Jobbikra? Gyurcsányra? A már nem is létező LMP-re? Úgy vagyok vele, hogy a sok rossz közül a FIDESZ a legjobb. Hozzátehetem, sajnos. De ha Isten is megsegít, s majd elmegyek szavazni 2014-ben, én rájuk fogok szavazni. Lehet, hogy fogcsikorgatva fogom nekik az X-eket berakni, s lehet, hogy utána Domestos-szal mosok kezet, de egyelőre úgy néz ki, hogy rájuk fogok szavazni.
Squid 2013.02.25. 19:05:58
@Vahakomb: Te dolgod.... Nekem eszembe sem jutna egy olyan pártra szavazni ami 1 ember akaratának és víziójának van teljesen és kérdés/párbeszéd nélkül alávetve a rendszerváltás óta.
Ha te rájuk szavazol akkor nem tanultál meg semmit arról, hogy a demokrácia mit jelent!!
Vahakomb 2013.02.25. 22:20:13
@Squid: "Ha te rájuk szavazol akkor nem tanultál meg semmit arról, hogy a demokrácia mit jelent!!"
Értelek én! Én is ilyen voltam kamaszkoromban, amikor még azt hittem, hogy létezik demokrácia.
De ugyan, ajánlj már nekem egy másik magyarországi pártot, ami akár csak egy hajszálnyival is jobb, mint a FIDESZ!
Squid 2013.02.25. 22:50:10
@Vahakomb: Én a kamaszkoromra már nem is emlékszem aranyapa, ez nem nyert most.
Ha te egy cezaromán önjelölt polihisztor mekk elek kormányzását támogatnád, erős Orwelli felhangokkal és a kommer zabrálás restaurációjával a te dolgod.
Náluk bárki jobb...
Vahakomb 2013.02.26. 08:53:05
@Squid: "Náluk bárki jobb... "
Akkor szavazzak a tényleg cezaroman Gyurcsányra!? Láttad, hogy táncolt a hivatalában? Láttad, hogyan rángatta az arcát a kamerák előtt, hogy eltalálja a megfelelő mesterkélt pózt?
Vagy szavazzak Bajnaira? Nem légből kapott hír, hogy hányan felakasztották magukat régebbi döntései miatt. "Nagy" a szociális érzékenysége, mondhatom! Ő legyen?
Vagy valamelyik füvezőre? Biztosan csupa épkézláb gazdaságpolitikai, geostratégiai elképzelései vannak! Na, ne!
Vagy az LMP-re? Ami addig fúrja magát belülről, míg totál ultra liberális SZDSZ nem lesz belőle. Hát rájuk sem!
Gazdag anarchista diákokra? Kösz, nem!
Te azt mondod, a FIDESZ-től bárki jobb. Csak a FIDESZ-t szidod. Már jó párszor elmondtad, hogy a FIDESZ rossz. Ok. Ok. De én nem ezt kérdeztem!
Még mindig nem neveztél meg senkit sem helyettük!